Rasŏn

Rasŏn (korejski: 라선시), ranije Rajin-Sŏnbong, je specijalni grad i luka u Sjevernoj Koreji na obalama Japanskog mora. Rasŏn se nalazi na krajnjem sjeveroistoku zemlje, a luka je izrazito pogodna zato se obalno more oko nje ne zaleđuje tokom zime. Do 1993. godine, grad je bio pod upravom provincije Sjeverni Hamgyŏng, međutim tada je, pa do 2004. godine, uživao status grada pod direktnom državnom upravom. Od 2004. pa do 2009. godine je ponovo vraćen pod provincijsku upravu samo da bi 2010. godine dobio status specijalnog grada, mada nije jasno što taj status znači u praksi. Tokom japanske okupacije, grad je nosio ime Rashin te je bio važna luka na kraju željezničke pruge. Grad su 11. kolovoza 1945. godine oslobodili Sovjeti, koji su ga do 1991. godine koristili kao zamjensku luku u slučaju da je Vladivostok bio nedostupan. Danas je Rasŏn važno središte vanjske trgovine s NR Kinom, a u gradu se nalazi i casino za kineske posjetitelje.